Държавен вестник, бр. 33, 2015 г., стр. 65

БРОЙ  33	
Д Ъ Р Ж А В Е Н  В Е С Т Н И К 	
СТР.  65  
(3) При отсъствие главният директор, съ-
ответно директорът на дирекция, се замества 
от друг служител, определен със заповед на 
изпълнителния директор за всеки конкретен 
случай.
Чл. 25. (1) Главният директор на Главна 
дирекция „Аварийно-спасителна дейност“ 
ръководи планирането и осъществяването на 
конкретните операции по:
1. търсене и спасяване в българския мор-
ски отговорен район за търсене и спасяване и 
във вътрешните водни пътища на Република 
България;
2. оказване на помощ на търпящи бедствие 
кораби и самолети в българския морски 
отговорен район за търсене и спасяване и 
във вътрешните водни пътища на Република 
България, с изключение на акваториите на 
пристанищата;
3. борба с нефтени разливи във вътрешните 
морски води, териториалното море и вътреш-
ните водни пътища на Република България, с 
изключение на акваториите на пристанищата.
(2) Главният директор на Главна дирекция 
„Аварийно-спасителна дейност“ координира 
действията на Изпълнителна агенция „Мор-
ска администрация, Военноморските сили 
и останалите съставни части на Единната 
спасителна система с оглед мобилизиране на 
необходимите за провеждане на конкретната 
операция по ал. 1 сили и средства и ръководи 
участващите в операцията сили и средства.
Чл. 26. (1) Директорите на дирекциите 
по чл. 21, ал. 1 осъществяват функциите на 
капитан на пристанище, включително:
1. постановяват задържане, забрана за 
отплаване или арест на кораби, както и за-
държане на товари при условията и по реда 
на КТК и ЗМПВВППРБ;
2. постановяват изместване на негодни за 
плаване кораби, както и на кораби, по от-
ношение на които е постановено задържане, 
забрана за отплаване или арест;
3. издават разпореждания, с които обявяват 
безопасното газене и максималната разрешена 
височина над водолинията (еърдрафт) на кора-
бите при преминаването им през плавателни 
канали и в акваториите на пристанищата, в 
акваториите, в които са разположени пристани 
по чл. 111а, ал. 2 или по чл. 111б, ал. 2 или 
ал. 3 ЗМПВВППРБ, както и в акваториите 
на местата за укритие на риболовни кораби 
и на зимовниците;
4. разпореждат извършването на измервания 
на дълбочините в акваториите на пристани-
щата, в акваториите, в които са разположени 
пристани по чл. 111а, ал. 2 или по чл. 111б, 
ал. 2 или 3 ЗМПВВППРБ, както и в аквато-
риите на местата за укритие на риболовни 
кораби и на зимовниците;
5. одобряват схемите за обвързване на 
плаващи хидротехнически пристанищни 
съоръжения;
6. ръководят действията за борба със замър-
сявания, причинени от кораби, в акваторията 
на съответното пристанище;
7. ръководят действията за оказване на по-
мощ на търпящи бедствие кораби и самолети 
в акваторията на съответното пристанище;
8. съгласуват технологичните карти за 
обработка на опасни и/или замърсяващи 
товари и на твърди насипни товари, както и 
промените в тях;
9. съгласуват оценките за сигурност и 
правилата за сигурност на пристанищата, за 
които се прилага глава осма от Наредбата за 
условията и реда за постигане сигурността 
на корабите, пристанищата и пристанищните 
райони, приета с Постановление № 374 на 
Министерския съвет от 2014 г. (ДВ, бр. 99 
от 2014 г.);
10. разрешават провеждането на регати, 
ралита и други състезания във вътрешните 
морски води, в териториалното море и във 
вътрешните водни пътища;
11. съгласуват местоположението и гра-
ниците на зоните за предоставяне на водно-
атракционни услуги.
(2) Директорите на дирекциите по чл. 21, 
ал. 1:
1. вземат решение за вписване или отказ-
ват вписване на кораб в регистровите книги 
по чл. 34, ал. 1 КТК, както и за вписване на 
промени в обстоятелствата или заличаване 
на извършено вписване;
2. издават задължителни предписания 
при условията и по реда на Наредба № 9 за 
изискванията за експлоатационна годност на 
пристанищата и специализираните приста-
нищни обекти от 2013 г.;
3. издават удостоверения за вписване на 
пристанище, специализиран пристанищен 
обект и пристанищен оператор;
4. изпълняват и други задачи, възложени 
им от изпълнителния директор, заместник 
изпълнителния директор или от главния се-
кретар на Агенцията, в рамките на функциите 
на ръководените от тях дирекции.
(3) Директор на дирекция по чл. 21, ал. 1 
може да делегира правомощието си по ал. 2, 
т. 1 на друго длъжностно лице от същата 
дирекция.
Чл. 27. Дейността в Агенцията се осъщест-
вява от държавни служители и от лица по 
трудово правоотношение.
Чл. 28. (1) При изпълнение на служебните 
си задължения служителите на Агенцията, 
определени със заповед на изпълнителния 
директор, носят униформено облекло.